
З А П И С Н И К
Од  10-та (вонредна) Седница на Советот на Општина Берово одржана на ден 07.05.2026 година со почеток  во 08:00 часот во салата за состаноци при Oпштина Берово.
            Седницата ја отвори и со неа раководеше Претседателот  на Советот на Општина Берово г- дин Владко Шахпаски .
            Од вкупно 15 Советници на седницата присуствуваа 14 советници и тоа: Владко Шахпаски, Горан Ружински, Емилија Пачемска, Николчо Беќарски, Игорчо Жежовски, Весна Ралповска, Емилија Галабовска Биљарска, Влатко Чукарски, Даниел Черговски ,Гоце Ружински, Зоран Багашовски, Тања Шенковска, Лилјана Бојчовски и Илија Цикарски
 	Оправдано oтсутна од седницата беше:советничката Маја Тушевска.
 Претседателот на Советот,Владко Шахпаски констатираше дека на седницата присуствуваа мнозинството советници на Советот и дека Советот може полноважно да одлучува.
На Седницата присуствуваa Градоначалникот на Општина Берово, Петар Ружински, м-р. Анита Рунтевски  како правна поддршка, Данче Василевска како записничар, Јасмина Кржовска како техничка поддршка за снимање и пренос на седницата во живо на YouTube канал.
Претседателот на Советот, Владко Шахпаски ја отвори Седницата и во согласност  со законските прописи напомена дека  не може да се  менува дневниот ред за вонредната седница.Пред започнувањето на седницата се гласаше за оправданоста на причините за свикување на вонредната седница која е свикана врз основа на член 40 од Законот за локална самоуправа, член 49 и член 50 од Статутот на Општина Берово и член 57 од Деловникот за работата на Советот на Општина Берово без претрес односно заради неодложната потреба од брза реакција и активирање на механизмите за процена на штета по природна непогода од голомразица која го зафати регионот на Општина Берово.Итноста на Седницата е оправдана со официјалните податоци од УХРМ според кои податоци е потврдена температурата на воздухот од -4,2 Целзиусови степени во изминатите неколку денови, кои температури предизвикале огромни штети кај земјоделците.Претседателот на Советот, Владко Шахпаски кажа дека Советот како орган на Општината треба да им даде подршка на земјоделците и да отпочне процедура за нивно идно обештетување.
Се премина на гласање и со 14 гласа ЗА,  1 ОТСУТНЕН , НЕМА  ИЗЗЕМЕНИ , НЕМА советници кои гласаа ПРОТИВ, НЕМА ВОЗДРЖАНИ советници  е усвоена оправданоста на седницата.
Претседателот на Советот на Општина Берово, Владко Шахпаски објасни дека согласно Деловникот за работа на Советот на Општина Берово, дневниот ред на вонредната седница не може да се менува и дополнува.Согласно на тоа, на дневен  ред беа ставени две точки по кои ќе се одлучуваше и тоа:
1.Предлог Одлука за утврдување на природна непогода “голомразица” што ја зафати територијата на oпштина Берово на 1, 2 и 3-ти мај 2026 година;
2. Решение за определување на надоместок на Комисијата за процена на штети од природни непогоди  и други несреќи на подрачјето на Општина Берово;
 Никој од советниците не се јави за збор, па се премина на гласање и со 14 гласа ЗА,  1 ОТСУТЕН , НЕМА  ИЗЗЕМЕНИ , НЕМА советници кои гласаа ПРОТИВ, НЕМА ВОЗДРЖАНИ советници е усвоен дневниот ред.
1.Предлог Одлука за утврдување на природна непогода “голомразица” што ја зафати територијата на oпштина Берово на 1, 2 и 3-ти мај 2026 година;
Претседателот на Советот на Општина Берово, Владко Шахпаски отвори расправа по дадената точка.
Претседателот Владко Шахпаски појасни дека поради елементарната непогода на 1,2,3 мај 2026 година се задолжува општината да објави јавен повик за поднесување барање за пријавување на штети на земјоделските култури. Врз основа на секое поднесено барање од граѓаните Комисијата за процена на штети од природни непогоди  и други несреќи на подрачјето на Општина Берово формирана со Одлука на Советот на Општина Берово е должна да ги разгледа, обработи и изврши теренски увид на настанатата штета.
Никој од советниците не се јави за збор, па се премина на гласање  и со 14 гласа ЗА, 1 ОТСУТЕН, НЕМА  ИЗЗЕМЕНИ,НЕМА советници кои гласаа ПРОТИВ, НЕМА ВОЗДРЖАНИ советници точката Предлог Одлука за утврдување на природна непогода “голомразица” што ја зафати територијата на oпштина Берово на 1, 2 и 3-ти мај 2026 година е усвоена.
2. Решение за определување на надоместок на Комисијата за процена на штети од природни непогоди  и други несреќи на подрачјето на Општина Берово;
Претседателот на Советот на Општина Берово, Владко Шахпаски отвори расправа по дадената точка.
Никој од советниците не се јави за збор, па се премина на гласање  и со 14 гласа ЗА, 1 ОТСУТЕН, НЕМА  ИЗЗЕМЕНИ , НЕМА советници кои гласаа ПРОТИВ, НЕМА ВОЗДРЖАНИ советници точката Решение за определување на надоместок на Комисијата за процена на штети од природни непогоди  и други несреќи на подрачјето на Општина Берово е усвоен.
На крајот од седницата Претседателот  на Совет на Oпштина Берово,Владко Шахпаски  се заблагодари на Советниците за присуството. 
[bookmark: _GoBack] Усвоен со                                                                                                                                                                           Бр.09-2069/1                                                                                                                                          14.05.2026 година                                                                                                                                         Берово
   Записничар                                                                                                            Претседател на Совет Данче Василевска                                                                                                         Владко Шахпаски 
____________________                           М.П.                                                               __________________                                                (потпис)                                                                                                                                 ( потпис)

